คาดสัปดาห์หน้าบาทกรอบ30.60/90บ.
กสิกรไทยคาดเงินบาทสัปดาห์หน้าอยู่ในกรอบ30.60-30.90บาท/ดอลลาร์สหรัฐ จับตา ผลประชุม รมต.คลัง ยูโรโซน
10 พ.ย. 2555

กสิกรไทยคาดเงินบาทสัปดาห์หน้าอยู่ในกรอบ30.60-30.90บาท/ดอลลาร์สหรัฐ จับตา ผลประชุม รมต.คลัง ยูโรโซน
บริษัทศูนย์วิจัยกสิกรไทย  คาด แนวโน้มค่าเงินบาท สัปดาห์ถัดไป (12-16 พ.ย.) เงินบาทอาจเคลื่อนไหวในกรอบ 30.60-30.90 บาทต่อดอลลาร์ฯ โดยคงต้องติดตามการประชุมรัฐมนตรีคลังยูโรโซนในช่วงต้นสัปดาห์ (ซึ่งอาจมีการหารือแผนการขอเบิกเงินช่วยเหลือของกรีซ) ขณะที่ ข้อมูลเศรษฐกิจสหรัฐฯ ที่สำคัญ ได้แก่ ผลสำรวจภาคการผลิตของเฟดสาขานิวยอร์ก แนวโน้มธุรกิจของเฟดสาขาฟิลาเดลเฟียเดือนพ.ย. ยอดค้าปลีก ดัชนีราคาผู้บริโภค ข้อมูลการผลิตภาคอุตสาหกรรม เดือนต.ค. ข้อมูลเงินทุนไหลเข้าสุทธิสู่ตลาดการเงินเดือนก.ย. จำนวนผู้ขอรับสวัสดิการว่างงานรายสัปดาห์ และบันทึกการประชุมของเฟดเมื่อวันที่ 23-24 ต.ค. นอกจากนี้ ข้อมูลด้านการเงินและการประชุมสมัชชาใหญ่พรรคคอมมิวนิสต์จีน ก็ยังคงเป็นจุดสนใจของนักลงทุนอย่างต่อเนื่องเช่นกัน